ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1186/97 υποβολή: Arlindo Cunha (PPE) προς την Επιτροπή (3 Απριλίου 1997)

Θέμα: Μεταφορές ΕΓΤΠΕ για την Πορτογαλία

Θα μπορούσε άραγε η Επιτροπή να με πληροφορήσει επειγόντως σχετικά με τα συνολικά καταβληθέντα ποσά για μεταφορές σε κάθε ένα από τα δύο τμήματα του ΕΓΤΠΕ για την Πορτογαλία, για τα έτη 1995 και 1996 αντιστοίχως;

Σε περίπτωση που τα οριστικά στοιχεία δεν είναι ακόμη διαθέσιμα, προτίθεται άραγε η Επιτροπή να παραθέσει προσωρινά στοιχεία ή προβλέπψεις;

Απάντηση του κ. Fischler εξ ονόματος της Επιτροπής (22 Απριλίου 1997)

Οι πληρωμές των δύο τομέων του ΕΓΤΠΕ στην Πορτογαλία για τα οικονομικά έτη 1995 και 1996 έχουν ως εξής:

(σε εκατ. ECU)

>TABLE>

(*) Τα στοιχεία αυτά είναι προσωρινά.
ΓΡΑΠΤΗ ΕΡΩΤΗΣΗ E-0321/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες του ΕΓΤΠΕ στη Γαλλία

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995 οι συνολικές δαπάνες του Τμήματος Εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996, ανέρχονται σε 1.781 εκατ. Ecu. Παρ' όλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες, και δεν υπερέβησαν τα 812,5 εκατ. Ecu.

Ποιο είναι το συνολικό ύψος της δαπάνης που πραγματοποιήθηκε στη Γαλλία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ E-1453/97 υποβολή: Per Stenmarck (PPE) προς την Επιτροπή (28 Απριλίου 1997)

Θέμα: ΕΕ και Ταϊβάν

Ύστερα από μια ταχύτατη οικονομική ανάπτυξη, η Ταϊβάν είναι σήμερα μία από τις σημαντικότερες εμπορικές χώρες σε παγκόσμιο επίπεδο. Η χώρα έχει επίσης δημοκρατικό καθεστώς με ελεύθερες εκλογές. Πολλές εταιρείες κρατών μελών της ΕΕ ασκούν δραστηριότητα στην Ταϊβάν και πολλές έχουν επίσης στόχο να εισχωρήσουν στην κινεζική αγορά μέσω της Ταϊβάν.

Παρά το γεγονός αυτό, ακόμη δεν υπάρχει γραφείο της ΕΕ στην Ταϊπέχ για την προώθηση των σχέσεων μεταξύ της ΕΕ και της Ταϊβάν.

Πότε εκτιμά η Επιτροπή ότι θα είναι δυνατό να ανοίξει γραφείο της ΕΕ στην Ταϊβάν;

Απάντηση του κ. Brittan εξ ονόματος της Επιτροπής (27 Μαΐου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ρ-1432/97 του κ. Dupuis ((Βλέπε σελίδα 125 )).
ΓΡΑΠΤΗ ΕΡΩΤΗΣΗ E-0948/97 υποβολή: Leonie van Bladel (UPE) προς το Συμβούλιο (17 Μαρτίου 1997)

Θέμα: Μέση Ανατολή

Ποιά μέτρα πρόκειται να λάβει το Συμβούλιο, στο πλαίσιο της ειρηνευτικής διαδικασίας στη Μέση Ανατολή, όσον αφορά τη δήλωση του πρωθυπουργού του Ιράν Rafsanjani, στις 7 Φεβρουαρίου 1997: «Το Ισραήλ είναι ένας δράκος που δημιουργήθηκε από τη Δύση.»

Κοινή απάντηση στις γραπτές ερωτήσεις Ε-0946/97 και Ε-0948/97 (1 Ιουλλίου 1997)

1. Η Ευρωπαϊκή Ενωση συνέχισε τον κριτικό της διάλογο με το Ιράν σύμφωνα με τη σχετική απόφαση του Ευρωπαϊκού Συμβουλίου του Εδιμβούργου τ 1992. Στόχος του κριτικού της διαλόγου με το Ιράν ήταν να το ενθαρρύνει να διαδραμματίσει έναν θετικότερο και περισσότερο εποικοδομητικό ρόλο στην περιοχή.

2. Μετά τα πορίσματα του Ανωτάτου Δικαστηρίου στο Βερολίνο σχετικά με την αποκαλούμενη «υπόθεση Μύκονος», η Προεδρία προέβη στις 10 Απριλίου 1997 σε δήλωση εξ ονόματος της Ευρωπαϊκής Ενωσης με την οποία καταδίκαζε την ανάμιξη των ιρανικών αρχών.

3. Κατά τη σύνοδό του στο Λουξεμβούργο στις 29/30 Απριλίου 1997, το Συμβούλιο πραγματοποίησε διεξοδική συζήτηση για τις σχέσεις της Ευρωπαϊκής Ενωσης με το Ιράν. Συμφώνησε στη λήψη οριισμένων μέτρων έναντι του Ιράν και αποφάσισε να θέσει τις σχέσεις με το Ιράν υπό στενή επιτήρηση.
ΓΡΑΠΤΗ ΕΡΩΤΗΣΗ E-1496/97 υποβολή: Pervenche Berθs (PSE) προς την Επιτροπή (30 Απριλίου 1997)

Θέμα: Ενέργεια- Συγκριτική μελέτη

Μπορεί να παρουσιάσει η Επιτροπή συγκριτική μελέτη της εξελίξεως του κόστους ως προς τις τέσσερις πηγές παραγωγής ενέργειας (πυρηνική, άνθρακα, φυσικό αέριο, υδροηλεκτρική) τόσο όσον αφορά την τελευταία όσο και την προσεχή 20ετία;

Απάντηση του κ. Παπουτσή εξ ονόματος της Επιτροπής (17 Ιουνίου 1997)

Οι τιμές και το κόστος των ενεργειακών πηγών εξαρτώνται, μεταξύ άλλων, από τη χρήση τους. Οι τιμές γενικότερα είναι υψηλότερες για τις μικρότερες ποσότητες, όπως για παράδειγμα συμβαίνει στον εσωτερικό και τον τριτογενή τομέα. Για τους βιομηχανικούς καταναλωτές ενέργειας καθώς και τους ογανισμούς παραγωγής ηλεκτρικής ενέργειας προβλέπονται εν γένει χαμηλότερες τιμές.

Στατιστικές πληροφορίες για τις τιμές ανά ενεργειακή πηγή περιλαμβάνονται στις δημοσιεύσεις της Επιτροπής για τις τιμές του φυσικού αερίου και της ηλεκτρικής ενέργειας, την επίσημη ενεργειακή επιθεώρηση, που δημοσιεύει η Επιτροπή στην Ενέργεια στην Ευρώπη και το τακτικό δελτίο του διεθνούς οργανισμού ενέργειας (ΙΕΑ) με θέμα τις τιμές της ενέργειας και τους φόρους.

Πέραν της τιμής των καυσίμων, το κόστος της ενέργειας εξαρτάται επίσης από τις κεφαλαιουχικές δαπάνες για απόκτηση ενεργειακού εξοπλισμού και τους αντίστοιχους συντελεστές αποδοτικότητας, οι οποίοι ποικίλλουν ανάλογα με το είδος καυσίμου και την ηλικία του ενεργειακού εξοπλισμού.

Μολονότι δεν διευκρινίζεται από το Αξιότιμο Μέλος του Κοινοβουλίου σε ποιο επίπεδο θα πρέπει να γίνει η σύγκριση των ενεργειακών δαπανών, οι ενεργειακοί πόροι που αναφέρονται στην ερώτηση (πυρηνική ενέργεια, άνθρακας, φυσικό αέριο, υδροηλεκτρική ενέργεια), αφήνουν να εννοηθεί ότι οι συγκρίσεις θα πρέπει να γίνουν σε επίπεδο κόστους παραγωγής ηλεκτρικής ενέργειας.

Δεν υφίστανται επίσημες στατιστικές για το κόστος παραγωγής ηλεκτρικής ενέργειας ανά αναλούμενο καύσιμο κατά την προηγούμενη εικοσαετία. Ωστόσο, υφίστανται μελέτες εκ μέρους της διεθνούς ένωσης παραγωγών και διανομένων ηλεκτρικής ενέργειας (Unipede), που αναφέρουν συγκρίσεις κόστους.

Το θέμα του κόστους της παραγωγής ηλεκτρικής ενέργειας βάσει των επιμέρους καυσίμων (πυρηνική ενέργεια, άνθρακας, φυσικό αέριο, υδροηλεκτρική ενέργεια) μπορεί να διερευνηθεί με ενεργειακά μοντέλα. Βάσει υποθέσεων για τη μελλοντική εξέλιξη των τιμών των χρησιμοποιούμενων καυσίμων και των επενδυτικών δαπανών για νέες εγκαταστάσεις, με ενεργειακά μοντέλα όπως το μοντέλο MIDAS μπορεί να υπολογισθεί το κόστος παραγωγής της ηλεκτρικής ενέργειας. Η μελέτη «Ευρωπαϊκή ενέργεια έως το 2020 - μία υπόθεση» που δημοσιεύτηκε την άνοιξη του 1996 στο Ενέργεια στην Ευρώπη βασίζεται σε ενεργειακά μοντέλα με το MIDAS.

Η παραγωγή ηλεκτρικής ενέργειας συνεπάγεται επίσης εξωτερικές δαπάνες που σχετίζονται με τις εκπομπές στο περιβάλλον. Το έργο Externe, που υποστηρίχθηκε από το πρόγραμμα JOULE, παρέχει μία αξιολόγηση των εξωτερικών στοιχείων στους κύκλους των καυσίμων που αφορούν την παραγωγή ηλεκτρικής ενέργειας για διαφορετικά μεγέθη εκάστου από τα τέσσερα προαναφερθέντα καύσιμα.
ΓΡΑΠΤΗ ΕΡΩΤΗΣΗ E-0322/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες του ΕΓΤΠΕ στην Ελλάδα

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995 οι συνολικές δαπάνες του Τμήματος Εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996, ανέρχονται σε 1.781 εκατ. Ecu. Παρ' όλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες, και δεν υπερέβησαν τα 812,5 εκατ. Ecu.

Ποιο είναι το συνολικό ύψος της δαπάνης που πραγματοποιήθηκε στην Ελλάδα;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ E-1553/97 υποβολή: Stanislaw Tillich (PPE) προς την Επιτροπή (6 Μαΐου 1997)

Θέμα: Πανεπιστημιακές έδρες Jean Monnet

Μπορεί η Επιτροπή να δώσει έναν κατάλογο των πανεπιστημιακών εδρών Jean Monnet που ανατέθηκαν το έτος 1996, με στοιχεία για τα πανεπιστήμια στα οποία ανήκουν και τα θέματα που καλύπτουν;

Απάντηση του κ. Oreja εξ ονόματος της Επιτροπής (6 Ιουνίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ P-1122/97 υποβολή: Josι Apolinαrio (PSE) προς την Επιτροπή (19 Μαρτίου 1997)

Θέμα: Επενδύσεις συγχρηματοδοτούμενες από το Ταμείο Συνοχής στο Algarve (Πορτογαλία)

1. Αποχωμάτωση και διευθέτηση του ποταμού Formosa: έχουν υποβληθεί στην Επιτροπή αιτήσεις χρηματοδότησης από το Ταμείο Συνοχής; Εάν ναι, πότε και για ποιό ποσό;

Εάν η Επιτροπή δεν έχει ακόμη λάβει σχετική απόφαση, ποιές προϋποθέσεις πρέπει να πληρούνται για την ενδεχόμενη χρηματοδότηση του έργου από το Ταμείο Συνοχής;

2. Φράγμα του Odelouca: εντάσσεται το σχέδιο αυτό στο πλαίσιο της ελάττωσης των υδάτων του Barlavento Algarvio; Ποιές προϋποθέσεις έθεσε η Επιτροπή για τη χρηματοδότηση του έργου από το Ταμείο Συνοχής;

Απάντηση της κ. Wulf-Mathies εξ ονόματος της Επιτροπής (15 Απριλίου 1997)

Κανένα σχέδιο σχετικό με την αποχωμάτωση ή τη διευθέτηση του ποταμού Formosa δεν απετέλεσε αντικείμενο αιτήσεων συνδρομής από το Ταμείο Συνοχής.

Το Ταμείο Συνοχής χρηματοδότησε το πρόγραμμα με τίτλο «εκμετάλλευση των υδάτινων πόρων του δικτύου Odelouca-Funcho» (πρόγραμμα αριθ. 93/1/61/006-015). Το σχέδιο αυτό το οποίο περιλαμβάνει διάφορα έργα αλλά όχι την κατασκευή του φράγματος Odelouca, έχει ως στόχο τον εφοδιασμό σε νερό εφτά δήμων (περίπου 120.000 κατοίκων) της περιοχής Barlavento Algarvio, προκειμένου να επιλυθεί το πρόβλημα λειψυδρίας, ιδιαίτερα, το καλοκαίρι. Επίσης, οι διατάξεις της οδηγίας 80/778/ΕΟΚ της σχετικής με την ποιότητα των υδάτων τα οποία προορίζονται για ανθρώπινη κατανάλωση ((ΕΕ αριθ. L 229 της 30.08.1980 )) θα τηρηθούν. Επιπλέον σημειώνεται ότι το δίκτυο θα καταστήσει δυνατή την άρδευση 14.700 εκταρίων.

Το Ταμείο Συνοχής συγχρηματοδοτεί άλλωστε και άλλα σχέδια των οποίων ο κυριότερος στόχος είναι ο εφοδιασμός σε νερό της περιοχής Barlavento Algarvio. Ωστόσο, σε κανένα από τα σχέδια αυτά δεν προβλέπεται η χρηματοδότηση της κατασκευής του φράγματος Odelouca.

Όσον αφορά τους όρους τους σχετικούς με τη χορήγηση συνδρομής από το Ταμείο Συνοχής, η Επιτροπή εφαρμόζει τις διατάξεις του κανονισμού (ΕΚ) αριθ. 1164/94 της 16ης Μαΐου 1994 για τη σύσταση του Ταμείου Συνοχής ((ΕΕ αριθ. L 130 της 25.05.1994 )).
ΓΡΑΠΤΗ ΕΡΩΤΗΣΗ P-1675/97 υποβολή: Glenys Kinnock (PSE) προς την Επιτροπή (7 Μαΐου 1997)

Θέμα: Ανθρωπιστική βοήθεια για τη Βόρεια Κορέα

Θα μπορούσε η Επιτροπή να διευκρινίσει κατά πόσο υπάρχουν σχέδια για αύξηση της ανθρωπιστικής βοήθειας για τη Βόρεια Κορέα;

Απάντηση της κας Bonino εξ ονόματος της Επιτροπής (5 Ιουνίου 1997)

Τα τελευταία δύο χρόνια η Επιτροπή παρακολουθεί προσεκτικά την ανάπτυξη της πολιτικής και ανθρωπιστικής κατάστασης στην Κορέα. Μέχρι σήμερα, η Επιτροπή χορήγησε σχεδόν 10 εκατ. ECU για ανθρωπιστική βοήθεια και προγράμματα επισιτιστικής βοήθειας.

Η Επιτροπή, μετά από τις ανησυχητικές εκθέσεις για την ανθρωπιστική κατάσταση στη Βόρεια Κορέα που εκπόνησαν τους τελευταίους μήνες διάφοροι παρατηρητές, έστειλε μία ανεξάρτητη ομάδα εξωτερικών εμπειρογνωμόνων για να αξιολογήσουν τις ανάγκες ανθρωπιστικού χαρακτήρα στη χώρα.

Βάσει αυτής της αποστολής και βάσει εκθέσεων διεθνών εμπειρογνωμόνων, όπως το Παγκόσμιο Επισιτιστικό Πρόγραμμα (ΠΕΠ), προετοιμάστηκε συντονισμένη δράση που περιλαμβάνει σημαντική επισιτιστική βοήθεια η οποία θα παρασχεθεί στο πλαίσιο του προγράμματος επισιτιστικής ασφάλειας και ανθρωπιστικής βοήθειας της Επιτροπής που αφορούν θέματα δημόσιας υγείας.

Η ενέργεια επισιτιστικής βοήθειας, η οποία έχει εκπονηθεί σαν ανθρωπιστική δράση, θα πραγματοποιηθεί σε δύο φάσεις. Πρώτα, και κατόπιν συμφωνίας με το ΠΕΠ, η εκ νέου κατανομή των υπολοίπων από την πολυμερή συμφωνία με το ΠΕΠ σε συνδυασμό με μη προγραμματισμένες ποσότητες του 1997 θα συγκεντρώσουν περίπου 65.000 τόνους επισιτιστικών προϊόντων, αξίας 21,3 εκατ. ECU. Κατά δεύτερο λόγο, μία νέα απόφαση της Επιτροπής από τον προϋπολογισμό του 1997 για τη χορήγηση επιπλέον 90.000 τόνων επισιτιστικής βοήθειας, αξίας 25 εκατ. ECU, θα διακινηθεί διμερώς από το ΠΕΠ στη Βόρεια Κορέα εξ ονόματος της Επιτροπής. Η δράση για τη δημόσια υγεία, αξίας 9,5 εκατ. ECU, θα εφαρμοστεί μέσω πολυεθνικών υπηρεσιών και μη κυβερνητικών οργανισμών.

Με τον τρόπο αυτό, η Επιτροπή, συνεχίζοντας την πολιτική μη αναγνώρισης της Βόρειας Κορέας, ετοιμάζει ενεργό ανταπόκριση στις πρόσφατες ανησυχητικές εξελίξεις, πέρα από τους πόρους που έχει ήδη διαθέσει η Κοινότητα.
ΓΡΑΠΤΗ ΕΡΩΤΗΣΗ E-0919/97 υποβολή: Glyn Ford (PSE) προς την Επιτροπή (12 Μαρτίου 1997)

Θέμα: Διάταξη περί πληθωρισμού σε συνταξιοδοτικά συστήματα εταιρειών

Δύναται η Επιτροπή να αναφέρει ποίες κατευθυντήριες γραμμές υπάρχουν για συνταξιοδοτικά συστήματα εταιρειών όσον αφορά την απαίτηση καλύψεως του πληθωρισμού 7 συγκεκριμένα το ερώτημα που τίθεται είναι εάν το ποσοστό πληθωρισμού που καλύπτεται (επί του προκειμένου σε σύνταξη από την εταιρεία British Aerospace) μπορεί ως εκ των διατάξεων να ανέρχεται σε 4% ή σε 5%;

Απάντηση του κ. Monti εξ ονόματος της Επιτροπής (25 Απριλίου 1997)

Δεν υπάρχουν κατευθυντήριες γραμμές ή νομοθεσία σε κοινοτικό επίπεδο στον τομέα των συνταξιοδοτικών συστημάτων των εταιρειών. Το θέμα της συνταξιοδοτικής εισφοράς εμπίπτει στην αρμοδιότητα των κρατών μελών. Η εξέλιξη της συνταξιοδοτικής εισφοράς σε κάθε κράτος μέλος είναι αποτέλεσμα ενός μεγάλου αριθμού προσεγγίσεων.

Η νομοθεσία περί επικουρικής σύνταξης σε ορισμένα κράτη μέλη προβλέπει τον συνυπολογισμό του πληθωρισμού στις συνταξιοδοτικές πληρωμές για τους συνταξιούχους υπαλλήλους της εταιρείας στους οποίους αναφέρεται το συνταξιοδοτικό πρόγραμμα. Η Επιτροπή αντιλαμβάνεται ότι αυτό ισχύει για τα συνταξιοδοτικά προγράμματα στο Ηνωμένο Βασίλειο. Φαίνεται ότι όταν ένας εργαζόμενος εγκαταλείπει το συνταξιοδοτικό σχήμα ενός εργοδότη και δεν εξασφαλίζει την μεταφορά της αναλογιστικής αξίας των εισφορών του σε άλλο πρόγραμμα, τα μη αναληφθέντα δικαιώματα του εργαζόμενου πρέπει να προσαυξάνονται κατά 5% το έτος, ή κατά το ύψος του πληθωρισμού εφόσον είναι χαμηλότερος.

Οποιοδήποτε μέλος συνταξιοδοτικού προγράμματος έχει απορίες σχετικά με τα δικαιώματα από το πρόγραμμα αυτό θα πρέπει να έλθει σε επαφή με τον αρμόδιο διοικητικό υπάλληλο για το εν λόγω πρόγραμμα ή εναλλακτικά να συζητήσει το θέμα με το νομικό του σύμβουλο.
ΓΡΑΠΤΗ ΕΡΩΤΗΣΗ E-1030/97 υποβολή: Hiltrud Breyer (V) προς την Επιτροπή (19 Μαρτίου 1997)

Θέμα: Κίνδυνος για την υγεία του πληθυσμού και των εργαζομένων λόγω της υποεκτίμησης της ακτινοβολίας ουδετερονίων κατά την μεταφορά λίαν ραδιενεργών αποβλήτων

Πώς κρίνει η Επιτροπή τις ανακοινωθείσες εκτιμήσεις του καθηγητή Dr. Horst Kuni, πυρηνικού ιατρού στο Ιατρικό Κέντρο Ακτινολογίας του Πανεπιστημίου Philipps του Μαρβούργου, σύμφωνα με τις οποίες η βιολογική επενέργεια της ακτινοβολίας ουδετερονίων έχει υποεκτιμηθεί, κατά συντελεστή τουλάχιστον 30, στον κανονισμό της Ομοσπονδιακής Δημοκρατίας της Γερμανίας για την προστασία από την ακτινοβολία;

Απάντηση της κυρίας Cresson εξ ονόματος της Επιτροπής (12 Μαΐου 1997)

Η Επιτροπή δεν έχει υπόψη της το άρθρο στο οποίο αναφέρεται το Αξιότιμο Μέλος του Κοινοβουλίου.

Όσον αφορά την αξιολόγηση των βιολογικών επιπτώσεων, η Επιτροπή ακολούθησε τις συστάσεις της Διεθνούς Επιτροπής Ακτινοπροστασίας (ICRP). Καμία από τις παρατηρήσεις που διατυπώθηκαν από τους εμπειρογνώμονες των κρατών μελών σχετικά με την πρόταση της Επιτροπής δεν ήταν αντίθετη προς την εν λόγω αξιολόγηση και η οδηγία εγκρίθηκε ομόφωνα από το Συμβούλιο στις 13 Μαΐου 1996 (Οδηγία 96/29/ΕΥΡΑΤΟΜ) ((ΕΕ L 159 της 29.6.1996. )).
ΓΡΑΠΤΗ ΕΡΩΤΗΣΗ E-1223/97 υποβολή: Jesϊs Cabezσn Alonso (PSE) προς την Επιτροπή (7 Απριλίου 1997)

Θέμα: Ενίσχυση της Μεξικανικής Ακαδημίας Ανθρωπίνων Δικαιωμάτων

Είναι αληθές ότι η Μεξικανική Ακαδημία Ανθρωπίνων Δικαιωμάτων τελικώς δεν θα λάβει την προβλεφθείσα χρηματική ενίσχυση εκ μέρους της Ευρωπαϊκής Ένωσης για την ανάπτυξη του προγράμματός της «Ανθρώπινα δικαιώματα και δημοκρατία» που αποσκοπούσε στην προώθηση ενός σχεδίου με αντικείμενο την παρακολούθηση των εκλογών για την ανάδειξη του κυβερνήτη του Ομοσπονδιακού Διαμερίσματος του Μεξικού, που θα διεξαχθούν το 1997;

Είναι αληθές ότι η θέση της μεξικανικής κυβέρνησης, η οποία αντιτίθετο σε αυτή την ενίσχυση, έπαιξε καθοριστικό ρόλο στην απόφαση της Επιτροπής να μη χορηγήσει την εν λόγω χρηματοδότηση;

Εάν τα ανωτέρω αληθεύουν, ποιά ήταν τα επιχειρήματα που πρόβαλε η μεξικανική κυβέρνηση και για ποιούς λόγους η Επιτροπή πείσθηκε από τα επιχειρήματα αυτά;

Απάντηση του κ. Μarin εξ ονόματος της Επιτροπής (12 Μαΐου 1997)

H Επιτροπή ευχαριστεί το Αξιότιμο Μέλος του Κοινοβουλίου για το ενδιαφέρον που επέδειξε σχετικά με το πρόγραμμα υπέρ της μεξικανικής Ακαδημίας για τα δικαιώματα του ανθρώπου.

Κατά τη διάρκεια του έτους 1996, η Επιτροπή αποφάσισε να χορηγήσει χρηματοδοτική στήριξη 340.000 ECU στην Ακαδημία, μη κυβερνητική οργάνωση, ανεξάρτητη και με διεθνές κύρος, για να θέσει σε εφαρμογή ένα πρόγραμμα κατάρτισης σε θέματα που αφορούν τον πολίτη ενόψει των πρώτων εκλογών για τη θέση του κυβερνήτη της πρωτεύουσας της χώρας (που προβλέπονται για τον Ιούλιο του 1997).

Ωστόσο, πολλές φορές οι μεξικανικές αρχές εξεδήλωσαν τη σταθερή αντίθεσή τους στο να παράσχει η Επιτροπή μια τέτοια στήριξη. Οι μεξικανικές αρχές ανακοίνωσαν ότι θεωρούν ότι η συμφωνία συνεργασίας του 1991 δεν περιέχει νομική βάση που επιτρέπει να τεθούν σε εφαρμογή δράσεις συνεργασίας αυτού του είδους.

Η Επιτροπή εξέφρασε τη βαθειά λύπη της προς τις μεξικανικές αρχές σχετικά με αυτήν την αρνητική θέση που εμπόδισε τη συνέχιση αυτού του προγράμματος.

Ωστόσο, οι μεξικανικές αρχές επανεξέτασαν τη θέση τους, προτείνοντας τη χρηματοδότηση του προγράμματος παρατήρησης των εκλογών μέσω του Προγράμματος των Ηνωμένων Εθνών για την Ανάπτυξη (PUND).

H Eπιτροπή είναι έτοιμη να εξετάσει αυτή την πρόταση υπό τον όρο ότι ο τελευταίος δικαιούχος της κοινοτικής χρηματοδοτικής στήριξης θα παραμείνει η μεξικανική Ακαδημία για τα δικαιώματα του ανθρώπου και ότι αυτή θα συμφωνήσει γι'αυτή τη διαδικασία.
ΓΡΑΠΤΗ ΕΡΩΤΗΣΗ E-0332/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες για ενίσχυση στην παραγωγή στην Ελλάδα

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995, η συνολική δαπάνη του τμήματος εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996 ανέρχεται σε 1.781 εκατ. Ecu. Παρόλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες και δεν υπερέβαιναν τα 812,5 εκατ. Ecu.

Από τις δαπάνες αυτές, 566,5 και 1.547 εκατ. Ecu το 1995 και το 1996 αντιστοίχως διατέθηκαν για ενίσχυση στην παραγωγή.

Ποιό είναι το συνολικό ύψος των δαπανών που πραγματοποιήθηκαν για ενίσχυση στην παραγωγή ελαιολάδου στην Ελλάδα;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ E-0844/97 υποβολή: Iρigo Mιndez de Vigo (PPE)προς το Συμβούλιο (10 Μαρτίου 1997)

Θέμα: Συμφωνία Schengen

Το Δεκέμβριο του 1996 η Ισλανδία και η Νορβηγία υπέγραψαν συμφωνία συνεργασίας με τις χώρες που έχουν υπογράψει τη συμφωνία του Schengen.

Υπό ποίες προϋποθέσεις υπεγράφη η συμφωνία συνεργασίας με την Ισλανδία και τη Νορβηγία; Ποιά είναι τα δικαιώματα και οι υποχρεώσεις αμφοτέρων των μερών;

Απάντηση (5 Ιουνίου 1997)

Δεν αποτελεί αρμοδιότητα του Συμβουλίου της Ευρωπαϊκής Ενωσης να απαντήσει στην ερώτηση αυτή η οποία θα πρέπει να τεθεί στις αρχές των Συμφωνιών Schengen.
ΓΡΑΠΤΗ ΕΡΩΤΗΣΗ P-1004/97 υποβολή: Ilona Graenitz (PSE) προς την Επιτροπή (12 Μαρτίου 1997)

Θέμα: Παραποίηση της αναγνωριστικής ένδειξης

Στην Άνω Αυστρία ευρίσκονται σήμερα σε απομόνωση (καραντίνα) 179 χοίροι. Οι χοίροι αυτοί προέρχονται πιθανόν από την Ισπανία, αν και οι ισπανικές αρχές δεν διεβίβασαν σχετικά πιστοποιητικά, φέρουν, ωστόσο, ολλανδικά αναγνωριστικά ενώτια. Σε εξέταση που διενεργήθηκε, διαπιστώθηκαν στους χοίρους αντισώματα Αujeszky, αν και η ΕΕ είχε δώσει στο ομοσπονδιακό κράτος «πρόσθετες εγγυήσεις» για την μη ύπαρξη αντισωμάτων Aujeszky.

Ποια μέτρα λαμβάνονται για τη διενέργεια ελέγχων σε περιπτώσεις όπως η προαναφερθείσα, όπου είναι δυνατή η μετάδοση επιζωοτιών;

Aπάντηση του κ. Fischler εξ ονόματος της Επιτροπής (7 Απριλίου 1997)

Η Επιτροπή δεν έχει μέχρι σήμερα πληροφορηθεί την ιδιαίτερη περίπτωση στην οποία αναφέρεται το Αξιότιμο Μέλος του Κοινοβουλίου. Η κατάσταση που περιγράφεται αφορά σοβαρές παραβιάσεις των κοινοτικών κανόνων.

Τα μέτρα που μπορούν να ληφθούν από τα κράτη μέλη υποδοχής παρατίθενται στα άρθρα 8 και 9 της οδηγίας του Συμβουλίου 90/425/ΕΟΚ ((ΕΕ αριθ. L 224 της 18.8.1990 )) και εξαρτώνται από τη σοβαρότητα της περίπτωσης. Μπορούν να κυμανθούν από την απομόνωση των ζώων μέχρις ότου αποσαφηνιστεί η κατάσταση, την επιστροφή της αποστολής στον τόπο καταγωγής της, έως τη σφαγή ή την καταστροφή των ζώων. Η οδηγία επίσης προβλέπει διαβούλευση μεταξύ των ενδιαφερομένων κρατών μελών καθώς και την εντατικοποίηση των ελέγχων τόσο στο κράτος μέλος καταγωγής όσο και στο κράτος μέλος προορισμού.